Эрдэнэс алт ресурс

## Эрдэнэс алт 
**“ЭРДЭНЭС АЛТ РЕСУРС” ХХК ** 

### Компанийн ерөнхий мэдээлэл 
           “Эрдэнэс силвер ресурс” ХХК нь 2019 оны 05 дугаар сард Монгол Улсын Засгийн газрын 2014 оны 133 тогтоол, “Эрдэнэс Монгол” ХХК-ийн дүрмийн 4.2, 10.1 дүгээр заалт, Монгол Улсын Засгийн газрын 2019 оны 28 дугаар тогтоолыг тус тус үндэслэн Төрийн өмчит “Эрдэнэс Монгол” ХХК-ийн охин компани хэлбэрээр үүсгэн байгуулагдсан.

           Төрөөс эрдэс баялгийн салбарт баримтлах бодлогын хүрээнд Засгийн газрын 2019 оны 06 дугаар сарын 12-ны өдрийн хуралдааны 26 дугаар тэмдэглэл, Ашигт малтмал, газрын тосны газрын 2019 оны 07 дугаар сарын 05-ны өдрийн 341 дүгээр шийдвэрийн дагуу “Эрдэнэс силвер ресурс” ХХК нь Дундговь аймгийн Гурвансайхан сумын нутагт орших Салхитын мөнгө-алтны ордод олборлолт, үйлдвэрлэлийн үйл ажиллагаа явуулах үүрэг бүхий Төрийн өмчит ХХК юм.

           “Иргэний тэтгэвэр барьцаалсан зээлийн төлбөрийг төрөөс нэг удаа төлөх тухай хууль”-ийн 5 дугаар зүйлд Төрийн өмчит “Эрдэнэс Монгол” ХХК нь өөрийн охин компанийн эзэмшлийн Салхитын мөнгө-алтны ордыг эдийн засгийн эргэлтэд оруулсан орлогоос төрд ногдох өгөөжийг барьцаалан үнэт цаас гаргах замаар иргэний тэтгэвэр барьцаалсан зээлийн тодорхой хэсгийг төлөхөөр заасны дагуу “Эрдэнэс силвер ресурс” ХХК нь хуулийн хэрэгжилтийг ханган ажилласан.

           “Эрдэнэс Монгол” ХХК-ийн Төлөөлөн удирдах зөвлөлийн 2023 оны 07 дугаар сарын 05-ны өдрийн 49 дүгээр тогтоолоор “Эрдэнэс силвер ресурс” ХХК-ийг “Эрдэнэс алт ресурс” ХХК-д нэгтгэх шийдвэр гарсан. “Эрдэнэс алт ресурс” ХХК-ийн Хувьцаа эзэмшигчдийн хурлын 2023 оны 10 дугаар сарын 11-ний өдрийн 08 дугаар тогтоол, “Эрдэнэс силвер ресурс” ХХК-ийн Хувьцаа эзэмшигчдийн хурлын 2023 оны 10 дугаар сарын 11-ний өдрийн 03 дугаар тогтоолоор тус тус Компани нэгтгэх гэрээг баталж, НГ-23/01 дугаартай “Компани нэгтгэх гэрээ”-г байгуулснаар хоёр компани албан ёсоор нэгдсэн. 

“Эрдэнэс алт ресурс” ХХК нь:

-      Уул уурхайн чиглэлээр зөвлөгөө өгөх

-       Ашигт малтмал эрэх, хайх

-       Ашигт малтмал олборлох, ашиглах

-      Гэрээгээр өрөмдлөг хийх зэрэг чиг үүргийг хэрэгжүүлэн ажиллаж байна.

### Тусгай зөвшөөрөл, лиценз 
·        **Ашиглалтын тусгай зөвшөөрөл:**

           Монгол Улсын Үндэсний Аюулгүй Байдлын Зөвлөлөөс өгсөн зөвлөмжийн хүрээнд, Засгийн Газрын 2019 оны 06 дугаар сарын 12-ны өдрийн хуралдааны 26 дугаар тэмдэглэл, Ашигт малтмал, газрын тосны газрын 2019 оны 07 дугаар сарын 05-ны өдрийн 341 дүгээр шийдвэрээр Дундговь аймгийн Гурвансайхан сумын нутагт орших “Салхит” нэртэй 2,887.85 га бүхий ашигт малтмал ашиглах ашиглалтын МV-021483 тоот тусгай зөвшөөрөл олгосон.

           Ашигт малтмалын тухай хуулийн 26 дугаар зүйлийг үндэслэн Өмнөговь аймгийн Цогтцэций сумд орших Овоот хяр нэртэй 1,791.44 га ашиглалтын MV-022843 тоот тусгай зөвшөөрөл бүхий талбайг 2024 оны 12 дугаар сарын 18-ны өдөр олгосон.​

·        **Хайгуулын тусгай зөвшөөрөл**

           Монгол Улсын Засгийн Газрын 2022 оны 06 дугаар сарын 01-ний өдрийн 212 тоот тогтоолын дагуу Өмнөговь аймгийн Цогтцэций сумын нутагт орших Овоот хяр нэртэй XV-21670 тоот 22641,51 га талбай бүхий хайгуулын тусгай зөвшөөрөл, Өмнөговь аймгийн Цогтцэций, Манлай сумдын нутагт байрлах Өлзийт овоо нэртэй XV-021671 тоот 16634.29 га талбай бүхий тусгай зөвшөөрөл, Засгийн Газрын 2020 оны 06 дугаар сарын 01-ний өдрийн 212 тоот тогтоол, АМГТГ-ын Кадастрын хэлтсийн даргын 2020 оны 08 дугаар сарын 26-ны өдрийн 308 тоот шийдвэрээр Баянхонгор аймгийн Баян-Өндөр, Шинэжинст сумдын нутагт орших “Хүрэн цав” нэртэй хайгуулын XV-021666 тоот тусгай зөвшөөрлүүдийг тус тус олгосон.              

           Дундговь аймгийн Гурвансайхан сумын нутагт орших “Салхит” мөнгө-алтны үндсэн ордын Баяжуулах 1 дүгээр үйлдвэр нь жилд 245,000.00 тонн хүдэр, Баяжуулах 2 дугаар үйлдвэр нь жилд 490,000.00 тонн хүдэр тус тус боловсруулах хүчин чадалтай ба 24 цаг тасралтгүй үйл ажиллагаа явуулж байна. 

           Өмнөговь аймгийн Цогтцэций, Манлай сумдын нутагт орших Овоот Хяр болон Өлзийт Овоо, Баянхонгор аймгийн Баян-Өндөр, Шинэжинст сумдын нутагт орших Хүрэнцав, Мухар Хар Толгой, Халзан, Довжоот нэртэй хайгуулын тусгай зөвшөөрлүүдийг эзэмшиж байгаа бөгөөд дээрх талбайд геологи, хайгуулын ажлыг гүйцэтгэж, эдийн засгийн эргэлтэд оруулахаар ажиллаж байна. 

**Алсын хараа**

Монгол Улсын хөгжил, эдийн засагт бодитой хувь нэмэр оруулж, хариуцлагатай уул уурхайг түүчээлсэн үлгэр жишээ компани байна. Байгаль орчинд ээлтэй уул уурхайг хөгжүүлж, эцсийн бүтээгдэхүүнийг эдийн засгийн эргэлтэд оруулж, баялгийг бүтээлцэнэ. Монгол Улсын үнэт металлын хайгуул, олборлолт, үйлдвэрлэлийг Олон Улсын жишигт хүргэнэ. 

**Уриа үг**

ЭХ ОРНЫ ЭРДЭНЭС-ИРЭЭДҮЙН БАЯЛАГ

### Эрхэм зорилго 
Бид тогтвортой, хариуцлагатай үйлдвэрлэлийг эрхэмлэн үндэсний баялгийг бүтээнэ. Бид Олон Улсын стандартад нийцсэн эрэл хайгуулыг хийж, алтны нөөцийг нэмэгдүүлэн, ард иргэдийнхээ эрх ашгийг дээдлэн, хууль журмын хүрээнд ажиллаж, эх орныхоо баялгийг нийтэд эрх тэгш хүртээнэ. Байгалийн баялгийн нөөц боломжийг зохистой ашиглах хүрээнд төрөөс эрдэс баялгийн салбарт баримтлах бодлогыг урт хугацаанд тогтвортой хэрэгжүүлэн, аюулгүй, шударга, хариуцлагатай уул уурхайг хөгжүүлэхэд дэвшилтэт техник технологи, мэргэжлийн ур чадвараар манлайлан ажиллана.

### Үнэт зүйлс 
Эрүүл мэнд, Аюулгүй ажиллагаа, Байгаль орчин, Манлайлал, Инновац, Байгууллагын соёл

·        ЭРҮҮЛ МЭНД - Эрүүл хүн - Баялаг бүтээгч

·        АЮУЛГҮЙ АЖИЛЛАГАА - Аюулгүй ажиллагааг улам бататгаж, салбартаа тэргүүлнэ.

·        БАЙГАЛЬ ОРЧИН- Дэлхийн жишигт нийцсэн байгаль орчинд ээлтэй үйл ажиллагааг нэвтрүүлж, хамт олон, харилцагч, түнш, олон нийтийн болон тэдний хоорондын эрх ашгийг дээдлэн хүндэлнэ. 

·        МАНЛАЙЛАЛ - Хамтдаа хөгжих, хөдөлмөр эрхлэлтийн тэгш нөхцөл боломжоор хангаж, чадварлаг, мэргэшсэн боловсон хүчнээр хамт олныг бүрдүүлнэ.

·        ИННОВАЦ - Стратегийн ач холбогдол бүхий үнэ цэнтэй,  хязгаарлагдмал байгалийн баялгаар ISO стандартад нийцсэн бүтээгдэхүүнийг БИД үйлдвэрлэнэ.

·        БАЙГУУЛЛАГЫН СОЁЛ - Бид бие биеэ хүндэтгэн, үнэнч шударга, хариуцлагатай, ёс зүйтэй ажиллана. Бид хамтын шийдвэр гаргаж, багийн гишүүн бүрийн оролцоотойгоор ажлыг үр бүтээлтэй, цаг хугацаанд нь хийж гүйцэтгэнэ.

**Баримтлах зарчим**

Хууль дээдлэх, Сайн засаглал, Ил тод байдал, Эдийн засгийг төгөлдөржүүлэх.

### Стратегийн зорилго 
**1.    **⁠ **Нэмүү өртөг шингэсэн бүтээгдэхүүн үйлдвэрлэх стратеги**

           Мөнгө, алтыг цэвэр металлаар боловсруулах үйлдвэрийг үе шаттайгаар барьж байгуулна.

**2.    Өрсөлдөх чадвараа дээшлүүлэх стратеги** 

           “Эрдэнэс алт ресурс” ХХК нь өөрийн алсын хараа, эрхэм зорилгод хүрэхийн тулд стратеги төлөвлөгөөг дунд хугацаанд хэрэгжүүлж, тогтвортой үйл ажиллагаа эрхлэн явуулах, үйл ажиллагаагаа өргөжүүлэх, өрсөлдөх чадвараа дээшлүүлэх, нэмүү өртөг шингэсэн бүтээгдэхүүн үйлдвэрлэх, хөрөнгийн үр ашгийг нэмэгдүүлэх, хөрөнгө оруулалт татах, төслүүдээ санхүүжүүлэх, санхүүгийн чадавхыг нэмэгдүүлэх, үр ашгийг дээшлүүлнэ.

**3.    Борлуулалтын стратеги**

           Зах зээлд нийлүүлэх бүтээгдэхүүний төрлийг нэмэгдүүлж, Олон Улсын стандартад нийцсэн өөрийн нэрийн алт-мөнгөний баяжмал бүтээгдэхүүнийг үйлдвэрлэн, зах зээлд тогтвортой нийлүүлэх хамтын ажиллагааг хөгжүүлнэ. Дэлхий нийтэд мөнгө-алтны баяжмал бүтээгдэхүүнд мөрдөгддөг чанарын стандартыг нутагшуулж, чанараас шалтгаалан үнэ өөрчлөгддөг механизмыг нэвтрүүлэх замаар компанийн нэр хүндийг өсгөнө. 

**4.    Үйлдвэр,  хөрөнгө оруулалтын стратеги**

           Үүсмэл орд, “Салхит” төслийн Зүүн эрлийн талбай, “Овоот хяр” алтны төслийг орон улсын сайн туршлага, дэвшилтэт технологийг нэвтрүүлж, эдийн засгийн эргэлтэд оруулж, үр өгөөжийг нэмэгдүүлэх, баяжуулах үйлдвэрийг алтны баяжмалд зориулан технологийн өөрчлөлт хийх ажлыг  эхлүүлэх замаар хөрөнгө оруулалтын өгөөжийг нэмэгдүүлнэ.

**5.    Компанийн засаглал, хүний нөөцийн стратеги**

           Удирдлагын тогтолцоог компанийн нэгдэл хэлбэрээр боловсронгуй болгож, “Эрдэнэс алт ресурс” ХХК нь хөрөнгийн удирдлага, эрсдэлийн удирдлагын үр дүнтэй тогтолцоог нэвтрүүлнэ. Цалин хөлс, урамшууллын бодлогыг компанийн үйл ажиллагааны төлөвлөгөө, зорилтот түвшин, ашигт ажиллагааны түвшин, гүйцэтгэлийн үнэлгээ болон инфляцын түвшинтэй уялдуулж, хөдөлмөрийн бүтээмжийг нэмэгдүүлж, ажиллагсдын ажиллах, амьдрах орчныг сайжруулан нийгмийн хамгааллын хөтөлбөрүүдийг хэрэгжүүлнэ.          
### Түүхэн хөгжил 
**2019**

·        “Эрдэнэс силвер ресурс” ХХК нь 2019 оны 05 дугаар сард Монгол Улсын Засгийн газрын 2014 оны 133 тогтоол, “Эрдэнэс Монгол” ХХК-ийн дүрмийн 4.2, 10.1 дүгээр заалт, Монгол Улсын Засгийн газрын 2019 оны 28 дугаар тогтоолыг тус тус үндэслэн Төрийн өмчит “Эрдэнэс Монгол” ХХК-ийн охин компани хэлбэрээр үүсгэн байгуулагдсан.

·        Ашигт малтмал, газрын тосны газрын 2019 оны 07 дугаар сарын 05-ны өдрийн 341 дүгээр шийдвэрээр Дундговь аймгийн Гурвансайхан сумын нутагт орших “Салхит” нэртэй 2887.85 га талбай бүхий ашиглалтын МV-021483 тоот тусгай зөвшөөрлийг олгосон.

·        Салхитын мөнгөний ордоос олборлож, цэвэршүүлсэн 216 ширхэг буюу 55.4 кг мөнгөн гулдмай, 1 ширхэг буюу 283.57 грамм алтан гулдмайн дээжийг тус тус Монгол Банкны Эрдэнэсийн санд тушаасан.

**2020**

·        Жилд 245,000.00 тонн хүдэр боловсруулах хүчин чадалтай Баяжуулах 1 дүгээр үйлдвэрийг 2020 оны 05-р сард ашиглалтад оруулсан.

·        Мөнгөний баяжмал борлуулах ажлын хүрээнд Монгол Улсад анх удаа европ руу экспорт хийхээр худалдах, худалдан авах гэрээг 09 дүгээр сард байгуулан улмаар анхны туршилтын ачилтаа амжилттай хийж гүйцэтгэсэн.       

·        Уурхай, үйлдвэрийн ажилчдад шинээр оффис болон нэг ээлжид 150 ажилчдыг байршуулах хүчин чадалтай кемпийн барилга байгууламжийг барьж Улсын комисст хүлээлгэн өгч, ажилчдыг тав тухтай, эрүүл орчин нөхцөлөөр ханган, хөдөлмөрийн бүтээмжийг дээшлүүлэх боломжийг бүрдүүлсэн.

**2021**

·        Салхитын мөнгө-алтны үндсэн ордод 2020 онд гүйцэтгэсэн нарийвчилсан геологи хайгуулын ажил 2020 оны 03-р сард дуусаж, ордын нөөцийн шинэчилсэн тооцоо, үр дүнгийн тайланг ЭБМЗ ийн хурлаар хэлэлцүүлэх ажил эхэлсэн. Уг ажлын хүрээнд анхдагч мэдээг боловсруулах зураг зурах, лабораторийн үр дүнг боловсруулж нэгтгэх, гадаад, дотоод хяналт, технологийн туршилт, нөөцийн тооцоо шинэчлэн тооцоолж ЭБМЗ-р батлуулсан.

·        *“Иргэний тэтгэвэр барьцаалсан зээлийн төлбөрийг төрөөс нэг удаа төлөх тухай” хуулийн* хүрээнд 6 сая хүртэлх зээлтэй 228,574, 1 сая хүртэлх зээлтэй 194,101, тэтгэврийн зээлгүй 43,892, нийт 466,567 ахмадуудын зээлийг тэглэсэн. 

·        2021 оны 05 дугаар сард Эрдэнэс Бонд 2, 3-ын эргэн төлөлт буюу 215.5 тэрбум төгрөгийг бүрэн төлж барагдуулсан.

**2022**

·        Ковид 19 цар тахлын үед хил гаалийн нөхцөл байдал хүндрэлтэй байсан хэдий ч 600.0 мянган тонн хүдэр боловсруулах хүчин чадалтай Баяжуулах 2 дугаар үйлдвэрийн барилга угсралтын ажлыг 2022 оны 3 дугаар улиралд эцэслэж, 1 дүгээр шугамыг ашиглалтад оруулсан. 

·        Мандалговийн 220/110/35кВ-ын “Мандал” дэд станцаас Салхит мөнгө-алтны уурхай хүртэлх 35кВ-ын ЦДАШ, 35/10кВ-ын дэд станцын барилга угсралтын ажлыг дуусгаж, Улсын комисст хүлээлгэн өгсөн.

·        Өмнөговь аймгийн Цогтцэций сумын нутагт орших XV-021670 тоот тусгай зөвшөөрлийн талбай нь орон нутгийн тусгай хэрэгцээний газартай давхцаж байсныг хэлэлцүүлэн, газрыг тусгай хэрэгцээнээс чөлөөлүүлсэн. 

**2023**

·        2023 оны 03 дугаар сарын 16-ны өдрөөс Баяжуулах 2 дугаар үйлдвэрийн 2 дугаар шугамыг бүрэн хүчин чадлаар нь ажиллуулж эхэлсэн ба 2023 оны 07 дугаар сарын 05-ны өдөр Улсын комисст хүлээлгэж өгсөн.

·        Баяжмал дах мөнгөний агуулга буурсантай холбогдуулан баяжмал худалдан авалтын шинэ гэрээнд өөрчлөлт оруулсан. Баяжмалын агуулгын шатлалын  доод хязгаарыг 4,000 гр/тн-оос эхлүүлсэн. Ингэснээр борлуулалтын үнэлгээний хувь ойролцоогоор 81% болж өссөн.

·        “Эрдэнэс Монгол” ХХК-ийн Төлөөлөн удирдах зөвлөлийн 2023 оны 07 дугаар сарын 05-ны өдрийн 49 дүгээр тогтоолоор “Эрдэнэс силвер ресурс” ХХК-ийг “Эрдэнэс алт ресурс” ХХК-д нэгтгэсэн. 

**2024**

·        Салхит уулын баяжуулах үйлдвэрийн хаалтын менежментийн төлөвлөгөөнд тусгагдсаны дагуу хаягдлын овоолгыг хэлбэржүүлж, техникийн нөхөн сэргээлтийн ажлыг эхлүүлсэн.

·        Салхитын мөнгө-алтны үндсэн ордын Төв болон Баруун эрлийн талбайн нөөцийн тодотголыг ЭБМЗ-ийн 2024 оны 07 дугаар сарын 05-ны өдрийн хуралдаанаар хэлэлцүүлэн батлуулж, нөөцийг улсын бүртгэлд бүртгүүлсэн. (Ашиглалтын үед зөрж байсан нөөцийн блокуудын зөрүүг арилгасан.)    

·        Салхитын Зүүн эрлийн талбайн хайгуулын өрөмдлөгийн ажлыг хийж гүйцэтгэсэн.

·        Хөрсний 1 дүгээр гадаад овоолгын хэлбэршүүлэн налуулсан хэсгийн 0.5 га талбай болон ШТС байрлаж байсан 0.5 га талбайд тус тус Биологийн нөхөн сэргээлтийн ажлыг амжилттай хийж дуусгасан.

·        2024 оны 12 дугаар сарын 18-ны өдөр Ашигт малтмалын тухай хуулийн 26 дугаар зүйлийг үндэслэн Өмнөговь аймгийн Цогтцэций сумын нутагт орших Овоот хяр нэртэй 1,791.44 га талбай бүхий ашиглалтын MV-022843 тоот тусгай зөвшөөрлийг олгосон.

·        2024 оны Байгаль орчны менежментийн төлөвлөгөөний Биологийн олон янз байдлыг дүйцүүлэн хамгаалах арга хэмжээг төлөвлөн хэрэгжүүлэх ажлын хүрээнд зэрлэг амьтдын нөөцийн хомсдолыг бууруулах, экологийн тэнцвэрт байдлыг хамгаалах зорилгоор нийт 100 толгой тарвагыг Их газрын чулуу байгалийн цогцолборт газарт нутагшуулсан.

·        Экологийн тэнцвэрт байдлыг хамгаалах зорилгоор Дундговь аймгийн Гурвансайхан сумын Их газрын чулууны уул, Ерлөг ууланд тус тус 4 хөв цөөрөм барьсан.

·        Дэлгэрцогт сумын нутагт гар аргаар ашигт малтмал олборлож, эвдэгдсэн 4.5 га газарт техникийн сэргээлт хийж гүйцэтгэсэн.  

### Үйл ажиллагаа 
*Компанийн уул уурхайн бүтээгдэхүүний нөөц, өнгөрсөн онуудын олборлолт борлуулалтын тоон мэдээлэл*  

  

·          **2020 он :**

           Тайлант онд 970,4 мян.м3 уулын цул хөдөлгөж, 827.6 мян.м3 хөрс хуулалтын ажил хийж, хүдэр дэх мөнгөний агуулга 480.41 гр/тн, алтны агуулга 0.17 гр/тн агуулга бүхий 186.15 мян.тн хүдэр олборлосон. Баяжуулах үйлдвэрийг мөнгө 403 гр/тн агуулга бүхий 104.5 мян.тн анхдагч хүдрээр тэжээж, 1,458.6 тн баяжмал үйлдвэрлэсэн. Үйлдвэрлэсэн баяжмал дах мөнгөний агуулга 21,018 гр/тн, алтны агуулга 22.5 гр/тн.   

         **2021 он:**

Тайлант онд 2,453.7 мян.м3 уулын цул хөдөлгөж, 2,213.8 мян.м3 хөрс хуулалтын ажил хийж, мөнгө 361 гр/тн,  алт 0.40 гр/тн агуулга бүхий 556.1 мян.тн хүдэр олборлосон. Баяжуулах үйлдвэрийг мөнгө 337 гр/тн агуулга бүхий 206.9 мян.тн анхдагч хүдрээр тэжээж, 3,258 тн баяжмал үйлдвэрлэсэн. Баяжмалын дах мөнгөний агуулга 16,206 гр/тн, алтны агуулга 17.45 гр/тн. 

         **2022 он:** 

Тайлант онд 890.5 мян.м3 уулын цул хөдөлгөж, 758 мян.м3 хөрс хуулалтын ажил хийж, мөнгө 310 гр/тн, алт 0.31 гр/тн агуулга бүхий 238.7 мян.тн хүдэр олборлосон. 

Баяжуулах үйлдвэрийг мөнгө 295 гр/тн агуулга бүхий 326.8 мян.тн анхдагч хүдрээр тэжээж, 4,700 тн баяжмал үйлдвэрлэсэн. Баяжмалын дах мөнгөний агуулга 16,703 гр/тн алтны агуулга 15.94 гр/тн. 

         **2023 он**: 

Тайлант онд 2,419 мян.м3 уулын цул хөдөлгөж, 2,048 мян.м3 хөрс хуулалтын ажил хийж, мөнгө 280 гр/тн, алт 0.37 гр/тн агуулга бүхий 599 мян.тн хүдэр олборлосон. 

Баяжуулах үйлдвэрийг мөнгө 310.3 гр/тн агуулга бүхий 650.1 мян.тн анхдагч хүдрээр тэжээж, 15,236 тн баяжмал үйлдвэрлэсэн. Баяжмалын дах мөнгөний агуулга 11,704 гр/тн, алтны агуулга 13.9 гр/тн.

         **2024 он: ** 

Тайлант онд 2,539.8 мян.м3 уулын цул хөдөлгөж, 2,252 мян.м3 хөрс хуулалтын ажил хийж, 745.4 мян.тн хүдэр олборлосон. Хүдэр дэх мөнгөний агуулга 199.1 гр/тн, алтны агуулга 0.35 гр/тн байна.

Салхит уулын баяжуулах үйлдвэр нь 14,494 тн баяжмал үйлдвэрлэж, гүйцэтгэл 110%, баяжмал дах мөнгөний агуулга 9,555 гр/тн, алтны агуулга 11.9 гр/тн байна.

Компани нь 2020-2024 онд 45,551.36 тн баяжмал үйлдвэрлэсэн бөгөөд 44,509.65 тн баяжмалыг 891,441 сая төгрөг, 423,7 мян.тн хүдрийг 126,951 сая төгрөгөөр тус тус борлуулж, нийт 1,018,392 сая төгрөгийн борлуулалтын орлоготой ажилласан байна. 

·        Эрдэнэс 2,3 бондын 215.5 тэрбум төгрөг бусад 226.3 тэрбум төгрөгийн урьдчилж орсон орлого нийт 441.8 тэрбум төгрөгийн өр төлбөрийг 2023 оны 04 дүгээр сарын байдлаар бүрэн барагдуулсан.

·        Эрдэнэс 1 бондын төлбөрөөс 80 тэрбум төгрөгийг 2024 оны 12 дугаар сард төлсөн.

·        Компани нь 2020-2024 оныг хүртэлх хугацаанд улс, орон нутгийн төсөв, нийгмийн даатгалын сан зэрэгт нийт 208.7 тэрбум төгрөг төлсөн ба татвар болон Эрдэнэс Бондын төлбөрт нийт 504.2 тэрбум төгрөгийг төвлөрүүлсэн.

·        Борлуулалтын гэрээний үнэлгээний хувийг 16-21%-иар нэмэгдүүлсэн.

·        Өмнөговь аймгийн Цогтцэций сумын нутагт орших Овоот хяр хайгуулын (X) тусгай зөвшөөрлийг 2024 оны 04 дүгээр улиралд ашиглалтын (A) тусгай зөвшөөрөл болгосон.

·        Үйлдвэрлэлийн технологи сайжруулалтын ажлыг тухай бүр хийж гүйцэтгэсээр байна.

·        Салхитын Зүүн, Овоот хяр, Хүрэн цав, Өлзийт Овоо, Мухар хар толгой, Довжоот болон Халзан зэрэг хайгуулын талбайд 41.7 тэрбум төгрөгийн хайгуулын болон хөрөнгө оруулалтын зардлыг санхүүжүүлсэн ба дээрх ордуудыг эдийн засгийн эргэлтэд оруулах бэлтгэл ажлууд хийгдэж байна. 

### Өнгөрсөнд болсон томоохон үйл явдлын тойм 
·        Салхитын мөнгөний ордоос олборлож, цэвэршүүлсэн 216 ширхэг буюу 55.4 кг мөнгөн гулдмай, 1 ширхэг буюу 283.57 грамм алтан гулдмайн дээжийг тус тус Монгол Банкны Эрдэнэсийн санд тушаасан.

·        *“Иргэний тэтгэвэр барьцаалсан зээлийн төлбөрийг төрөөс нэг удаа төлөх тухай” хуулийн* хүрээнд 6 сая хүртэлх зээлтэй 228,574, 1 сая хүртэлх зээлтэй 194,101, тэтгэврийн зээлгүй 43,892, нийт 466,567 ахмадуудын зээлийг тэглэсэн. 

·        2021 оны 05 дугаар сард Эрдэнэс Бонд 2, 3-ын эргэн төлөлт буюу 215.5 тэрбум төгрөгийг бүрэн төлж барагдуулсан.

·        Ковид 19 цар тахлын үед хил гаалийн нөхцөл байдал хүндрэлтэй байсан хэдий ч 600.0 мянган тонн хүдэр боловсруулах хүчин чадалтай Баяжуулах 2 дугаар үйлдвэрийн барилга угсралтын ажлыг 2022 оны 3 дугаар улиралд эцэслэж, 1 дүгээр шугамыг ашиглалтад оруулсан. 

Мандалговийн 220/110/35кВ-ын “Мандал” дэд станцаас Салхит мөнгө-алтны уурхай хүртэлх 35кВ-ын ЦДАШ, 35/10кВ-ын дэд станцын барилга угсралтын ажлыг дуусгаж, Улсын комисст хүлээлгэн өгсөн. 

Ангилал:Companies of Mongolia